РЕПУБЛИКА СРБИЈА

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникације

13 Број 06-2/56-20

21. фебруар 2020. године

Б е о г р а д

З А П И С Н И К

58. СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ

ОДРЖАНЕ 21. ФЕБРУАРА 2020. ГОДИНЕ

 Седница је почела у 9.35 часова.

 Седницом је председавала Катарина Ракић, председник Одбора.

 Седници су присуствовали чланови Одбора: др Владимир Орлић, Огњен Пантовић, Снежана Б. Петровић, Оливера Пешић, Јасмина Каранац, Далибор Радичевић.

 Седници су присуствовали заменици чланова Одбора: Горан Ковачевић (заменик Зорана Милекића), Данијела Стојадиновић (заменик Стефане Миладиновић).

 Седници нису присуствовали чланови Одбора: Драган Весовић, Јовица Јевтић, Дараган Јовановић, Ненад Константиновић, Марина Ристић, Александар Стевановић, Новица Тончев и Горан Ћирић, нити њихови заменици.

 Седници је присуствовала из Републичког геодетског завода: Гордана Зорић,шеф Oдсека за информисање и сарадњу.

 Одбор је, једногласно (9 гласова ,,за“), у складу са предлогом председника Одбора усвојио следећи

Д н е в н и р е д:

1. Разматрање Предлога закона о изменама и допунама Закона о поступку уписа у катастар непокретности и водова, који је поднела народни посланик Катарина Ракић, у појединостима.

 Одбор је, на предлог председника, једногласно (9 „за“), одлучио да се, ради ефикаснијег рада, обави обједињена расправа у појединстима о Предлогу закона, а затим да се о поднетим амандманима изјашњава групно, односно једним гласањем, и то прво о амандманима које је предлагач закона прихватио, а затим о амандманима које предлагач закона није прихватио.

Пре преласка на рад према утврђеном Дневном реду, Одбор је, једногласно (9 гласова „за“), усвојио Записник 57. седнице Одбора одржане 18. фебруара 2020. године.

Прва тачка дневног реда: **Разматрање** Предлога закона о изменама и допунама Закона о поступку уписа у катастар непокретности и водова, који је поднела народни посланик Катарина Ракић, у појединостима

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Закона о поступку уписа у катастар непокретности и водова.

 Одбор је одлучио да предложи Народној скупштини да **прихвати** следеће амандмане:

**- на члан 1.** **са исправком** који је поднео народни посланик Ђорђе Комленски;

**- на члан 3**. **са исправком** који је поднео народни посланик Зоран Деспотовић;

**- на члан 8.** који је поднео народни посланик Александар Шешељ.

Одбор је одлучио да предложи Народној скупштини да **одбије** следеће амандмане:

**- на члан 1.** који је поднeла народни посланик Ружица Николић;

**- на члан 1.** који је поднео народни посланик Милија Милетић;

**- на члан 1.** који је поднела народни посланик Наташа Јовановић;

**- на члан 1.** који је поднео народни посланик Никола Савић;

**- на члан 2.** који је поднела народни посланик Вјерица Радета;

**- на члан 2.** који је поднео народни посланик Милија Милетић;

**- на члан 3.** који је поднео народни посланик Александар Шешељ;

**- на члан 3.** који је поднео народни посланик Милија Милетић;

**- на члан 3.** који је поднео народни посланик Срето Перић;

**- на члан 5.** који је поднео народни посланик Милија Милетић;

**- на члан 5.** који је поднео народни посланик Милорад Мирчић;

**- на члан 6.** који је поднео народни посланик Немања Шаровић;

**- на члан 7.** који је поднео народни посланик Маријан Ристичевић;

**- на члан 8.** који је поднео народни посланик Милија Милетић;

**- на члан 8.** који је поднео народни посланик Никола Савић;

**- на члан 10.** који је поднела народни посланик Наташа Јовановић;

**- на члан 12.** који је поднела народни посланик Вјерица Радета.

II

Одбор је у складу са чланом 157. став 6. Пословника Народне скупштине, поднео амандманe на чл. 2. и 5. Предлога закона.

**АМАНДМАН I**

 У члану 2. Предлога закона о изменама и допунама Закона о поступку уписа у катастар непокретности и водова, којим се мења члан. 15. Закона, у ставу 1. тачка 6) мења се и гласи:

 ,,6) забележба спора по тужби ради утврђења права својине на непокретности, спора по тужби повериоца ради побијања правних радњи дужника којим се располагало непокретношћу у складу са законом који уређује облигационе односе, као и са законом који уређује стечај, спора ради утврђења ништавости, односно поништења правног посла на основу којег је уписано лице које је ималац права у тренутку уписа ове забележбе, односно његов универзални следбеник, као и сваког другог спора о праву својине на тој непокретности, ако га је тужилац покренуо јер је на то упућен од стране ванпарничног суда или другог овлашћеног лица;“.

 Тачка 9) мења се и гласи:

 ,, 9) забележба постојања брачног уговора, односно уговора о деоби имовине између супружника или ванбрачних партнера;“.

**О б р а з л о ж е њ е**

 Амандманом се прецизирају и допуњују забележбе које се уписују у катастар непокретности наведене у члану 15. у тачкама 6) и 9).

**АМАНДМАН II**

У члану 5. Предлога закона, којим се мења члан. 39. Закона, у ставу 5. после речи: „адреси достављача“ додају се запета и речи: ,,односно поштанског оператoра“.

**О б р а з л о ж е њ е**

 Овим амандманом врши се прецизирање члана 39. става 5. Предлога закона, како би се избегле недоумице.

Предлагач закона на седници Одбора прихватио је амандмане Одбора на чл. 2. и 5. Предлога закона.

За известиоца Одбора на седници Народне скупштине одређена је Катарина Ракић, председник Одбора.

На седници Одбора вођен је тонски запис.

 Седница је закључена у 9.45 часова.

СЕКРЕТАР ОДБОРА ПРЕДСЕДНИК ОДБОРА

 Биљана Илић Катарина Ракић